Novgoroda provinco

Novgoroda provinco () estas regiono de Rusio en nord-okcidento de la Eŭropa parto de la lando, federacia subjekto de Rusio. La provinco estas parto de Nordokcidenta federacia regiono.

En la regiono, iama centro de la antikva Novgoroda ŝtato konserviĝis multaj specimenoj de la antikva rusa arkitekturo kaj aliaj historiaĵoj.

 Geografio 
eta|250px|maldekstre|La lago Ostrovenskoje en la distrikto Moŝenskoj de la provinco
|250px|maldekstre
La Novgoroda provinco etendiĝas de la okcidento al la oriento je 385 km, de la nordo suden — 278 km. Ĝi okcidente kaj sud-okcidente havas limon kun Pskova provinco, sude kaj sud-oriente — kun Tverja provinco, norde kaj nord-okcidente — kun Leningrada provinco, kaj nord-oriente — kun Vologda provinco.

La plej granda parto de la provinco estas malalta ebenaĵo, en kies centro situas la lago Ilmenj (la plej granda lago en la provinco). En la lago enfluas 52 riveroj, la plej grandaj el ili estas Msta, Ŝelonj, Lovatj kaj Pola; elfluas unu rivero — Volĥov, ĉe tiu ĉi rivero apud Ilmenj situas la ĉefurbo de provinco — Velikij Novgorod. La plej gravaj alfluantoj de Volĥov estas: dekstraj — Viŝera, Oskuja, Pĉjovĵa, maldekstraj — Kerestj, Tigoda. La rivero Luga elfluas en tiu provinco kaj poste trairas al la Leningrada provinco.

Sud-oriente de la Novgoroda provinco lokiĝas la Valdaja Altaĵo, kiu estas parto de la ĉefa akvodislimo de Orienteŭropa ebenaĵo: ĝiaj okcidentaj deklivoj apartenas al la baseno de la Balta maro, kaj orientaj — al la baseno de la Kaspio. Ĉi tiu parto de la provinco havas multon da lagoj, la plej grandaj estas: Valdajskoje (la plej profunda en la provinco) kaj Seliger (en provinco situas nur negranda parto de tiu lago). Ankaŭ tie troviĝas Uĵin (oni ofte rigardas la lagon Uĵin (ruse Ужин) kiel parto de la lago Valdajskoe), Meglino, Veljo kaj aliaj lagoj.

La Novgoroda provinco kuŝas en arbara zono. Arbaroj kovras pli ol 60 % de la provinco. Sud-oriente de la provinco situas la nacia parko Valdajskij, en ĝi troviĝas multaj lagoj. Sud-okcidente situas la naturrezervejo Rdejskij, kiu kunmetiĝas kun la najbara naturrezervejo en la Pskova provinco.«География Новгородской области» Серова В. Н. и др. Лениздат 1988 г.

Historio

Tradicie oni opinias ke aborigena loĝantaro de ĉi tiu teritorio estis finnaj triboj, post kiuj restis multaj nomoj de riveroj kaj lagoj (ekzistas tamen opinio, ke ne ĉiuj toponimoj finnaj estas el la antaŭslava periodoMalnoveŭropa gidronimaro ĉe Ilmen  (PDF, ruse)). En la 6-a jarcento tien alvenis triboj de slavoj-kriviĉoj, kaj en la 8-a jarcento alvenis plia slava tribo, kiu nomiĝis slovenoj.

Laŭ la Komenca kroniko, en la 862-a ĉi tien slavaj kaj finaj triboj alvokis varengon Rurikon kaj multajn aliajn varengojn, kies tribo nomiĝis “rus”, por Ruriko kaj du liaj fratoj estu dukoj. La urbo de Ruriko estis en nuna Novgorodo aŭ apude, ĉi tie fondiĝis la Rurikida dinastio kaj unuigita rusa ŝtato, kies centro baldaŭ translokiĝis al Kievo.La Komenca kroniko, tradukita al la nuntempa rusa lingvo fare de Dmitrij Liĥaĉov. Serĉu la jaron 6370 (862). Tamen Novgorodo restis grava centro en Kieva regno.

En la jaro 1134 la novgoroda duko fuĝis de batalkampo kaj en la 1136 urbanoj forpelis lin. Novgorodo fakte fariĝis sendependa respubliko.

En la jaro 1478 Grandprinclando Moskvo aneksis Novgorodon. Sed ene de Moskva ŝtato eksa Novgoroda respubliko konservis sian administran dividon ĝis 1708.

Poste teritorioj de la nuna Novgoroda provinco apartenis al diversaj gubernioj kaj provincoj. La Novgoroda provinco aperis en la .

Loĝantaro

La Novgoroda provinco havas 606 305 loĝantojn (2018)Предварительная оценка численности постоянного населения на 1 января 2018 года и в среднем за 2017 год .. Loĝdenso estas 11,12 loĝ./km2 (2018). 71,54% estas urbanojЧисленность населения Российской Федерации по муниципальным образованиям на 1 января 2017 года . (2017).

Dum 2010 en la provinco naskiĝis 7203 homoj, mortis 12 751 homoj, do la loĝantaro malkreskis je 12 751 homoj. La aldono pro enmigrado estis 387 homoj.

Administra divido

eta|400px|Distriktoj de la Novgoroda provinco

La Novgoroda provinco laŭ sia statuto konsistas el 21 distriktoj kaj la urbo Velikij Novgorod.

 №  Nomo  Flago  Blazono  Areo,km2  Loĝantaro,homoj(2017) Administracentro 1  Bateckij  60px  32px  1591,79  5428  setlejo Bateckij 2  Boroviĉeskij  60px  32px  3137,90  65116  urbo Boroviĉi 3  Valdajskij  60px  32px  2701,63  23776  urbo Valdaj 4  Volotovskij  60px  32px  995,10  4906  setlejo Volot 5  Demjanskij  60px  32px  3198,94  10760  urbotipa loĝloko Demjansk 6  Kresteckij  60px  32px  2790,63  12109  urbotipa loĝloko Krestci 7  Lubitinskij  60px  32px  4486,24  8857  urbotipa loĝloko Lubitino 8  Maloviŝerskij  60px  32px  3280,98  15217  urbo Malaja Viŝera 9  Marjovskij     32px  1818,70  4315  vilaĝo Marjovo 10  Moŝenskoj  60px  32px  2568,28  6421  vilaĝo Moŝenskoje 11  Novgorodskij  60px  32px  4596,36  63413  urbo Velikij NovgorodSed  la urbo Velikij Novgorod ne apartenas al la distrikto Novgorodskij 12  Okulovskij     32px  2520,81  21908  urbo Okulovka 13  Parfinskij     32px  1591,12  13019  urbotipa loĝloko Parfino 14  Pestovskij     32px  2110,44  20683  urbo Pestovo 15  Poddorskij  60px  32px  2954,02  4040  vilaĝo Poddorje 16  Soleckij  60px  32px  1422,91  13951  urbo Solci 17  Starorusskij  60px  3111,36  43469  urbo Staraja Russa 18  Ĥvojnickij  60px  32px  3186,06  14697  urbotipa loĝloko Ĥvojnaja 19  Ĥolmskij     32px  2178,69  5384  urbo Ĥolm 20  Ĉudovskij  60px  32px  2331,80  20901  urbo Ĉudovo 21  Ŝimskij     32px  1836,76  11558  loĝloko Ŝimsk   u. Velikij Novgorod  60px  32px  90,08  222594  urbo Velikij Novgorod

En la provinco situas 10 urboj: Velikij Novgorod, Boroviĉi, Staraja Russa, Valdaj, Malaja Viŝera, Okulovka, Pestovo, Solci, Ĥolm, Ĉudovo kaj pli ol 110 aliaj loĝlokoj.

Ekonomiko

Industrio

En la 2014 industrio donis 40% de MNP de la provinco. La plej gravaj entreprenoj estas kemia fabriko en Velikij Novgorod, kiu produktas plejparte mineralajn sterkojn, metalurgia uzino same en la sama urbo, kiu produktas kupron, kaj fabriko de fajrorezistaj materialoj en la urbo Boroviĉi.Estas tradukite el la angla Vikipedio. La tuta industria produkto estas malpli ol 1% te tiu de la tuta Rusio.

Agrikulturo

La ĉefa fako de agrikulturo en la provinco estas brutbredado por produkti viandon kaj lakton. En la 2011 ĉirkaŭ 90% de farmantoj havis bovinojn, kaj 79% de la tuta agrikultura produktado de la provinco estas viando, lakto kaj ovoj. Ankaŭ oni bredas porkojn, kulturas grenon kaj terpomojn.

 Notoj 

Kategorio:Novgoroda provinco